**Maanpuolustuskorkeakoulun kirjasto**

**Käyttösäännöt / päivitetty 25.5.2018**

**Yleistä**

Maanpuolustuskorkeakoulun kirjasto on julkinen yliopistokirjasto ja Puolustusvoimien keskuskirjasto.

**Asiakkuus**

Asiakas saa lainausoikeuden ja kirjastokortin esittämällä voimassa olevan kuvallisen henkilöllisyystodistuksen kirjaston asiakaspalvelussa, täyttämällä uuden asiakkaan lomakkeen, sitoutumalla kirjaston käyttösääntöihin sekä antamalla suostumuksen henkilötietojensa käsittelyyn ja tallentamiseen (EU:n yleinen tietosuoja-asetus 2016/679, art. 12-14).

Asiakas on vastuussa kaikesta kortillaan lainatusta aineistosta sekä siitä, että aineisto palautetaan eräpäivään mennessä.

Asiakas on velvollinen pitämään yhteystietonsa ajantasaisina sekä ilmoittamaan kirjastokorttinsa katoamisesta viipymättä.

**Aineistot ja kokoelmat**

Maanpuolustuskorkeakoulun kirjasto julkiset aineistot ja kokoelmat ovat kaikkien käytettävissä.

Kirjasto toimittaa palveluhinnastonsa mukaisesti kaukolainoja sekä jäljenteitä muille kirjastoille.

Kirjastossa on myös aineistoa, jota lainataan ainoastaan Maanpuolustuskorkeakoulun opiskelijoille ja Puolustusvoimien henkilökunnalle. Tarkemmat tiedot aineistoa koskevista lainausrajoituksista saa kirjastosta.

Maanpuolustuskorkeakoulun laitosten käsikirjastojen aineistoa ei lainata. Maanpuolustuskorkeakoulun opiskelijat ja Puolustusvoimien henkilökunta voivat kysyä käyttömahdollisuudesta suoraan laitokselta.

**Lainaus ja palautus**

Maanpuolustuskorkeakoulun kirjaston Nova- ja Yleiskokoelmien sekä kurssikokoelman aineiston laina-aika on neljä viikkoa. Opiskelijoille tarkoitetun oppikirja- ja ohjesääntökokoelman laina-aika on yksi vuosi. Käsikirjastoaineistoa, lehtiä ja opinnäytteitä ei lainata.

Laina on mahdollista uusia enintään 20 kertaa, mikäli siinä ei ole varausta. Laina on palautettava takaisin kirjastolle viimeistään eräpäivänä.

Myöhässä palautetuista ja myöhässä uusituista lainoista on suoritettava myöhästymismaksu kirjaston palveluhinnaston mukaisesti. Asiakas on vastuussa kortillaan lainatusta aineistosta. Kadonnut tai vahingoittunut aineisto on korvattava vastaavalla aineistolla tai suorittamalla siitä kirjaston määrittelemä hinta. Minimikorvaus on määritelty kirjaston palveluhinnastossa.

**Asiakasrekisteri**

Uusi asiakas täyttää henkilö- ja yhteystietonsa lomakkeelle, josta ne rekisteröidään kirjaston asiakaspalvelujärjestelmään. Täytetty lomake hävitetään rekisteröinnin jälkeen.

Rekisteröitymisen yhteydessä ja koska tahansa sen jälkeenkin asiakkaalla on oikeus tutustua kirjaston käyttösääntöihin sekä asiakaspalvelujärjestelmän tietosuojaselosteeseen. Käyttösäännöt sekä tietosuojaseloste ovat saatavissa kirjaston asiakaspalvelusta.

Asiakkaalla on oikeus tarkastaa, muuttaa tai poistaa omat henkilötietonsa asiakasrekisteristä ottamalla yhteyttä kirjaston asiakaspalveluun. Henkilötietojen käytön rajoittaminen tai poistaminen johtaa asiakassuhteen päättymiseen.

Mikäli asiakas on ei-aktiivinen kolmen (3) vuoden ajan, poistetaan hänen henkilötietonsa asiakasrekisteristä automaattisesti ja hänen asiakassuhteensa päättyy.

**Dokumentit**

Käyttösääntöihin liittyvät dokumentit (palveluhinnasto ja tietosuojaseloste) ovat saatavissa kirjaston asiakaspalvelusta ja verkkosivuilta.

**Yhteystietoja**

Postiosoite:

Maanpuolustuskorkeakoulun kirjasto, PL 7, 00861 Helsinki

Käyntiosoite:

Santahaminantie 2, Helsinki

Puhelinnumero:

0299 530 177 (asiakaspalvelu, aukioloaikoina)

0299 530 170 (kirjastonjohtaja)

Sähköpostiosoite:

[kirjasto.mpkk@mil.fi](mailto:kirjasto.mpkk@mil.fi)

Kaukopalvelun sähköpostiosoite:

[kirjastonkaukopalvelu.mpkk@mil.fi](mailto:kirjastonkaukopalvelu.mpkk@mil.fi)

Verkkosivut:

[www.maanpuolustuskorkeakoulu.fi/kirjasto](http://www.maanpuolustuskorkeakoulu.fi/kirjasto)